بل واٹسن (کرکٹر)

ولیم جیمز واٹسن (پیدائش:31 جنوری 1931ءرینڈوک، سڈنی، نیو ساؤتھ ویلز)|وفات: 29 دسمبر 2018ءنیو ساؤتھ ویلز،) ایک آسٹریلوی کرکٹ کھلاڑی تھا جس نے 1955ء میں چار ٹیسٹ کھیلے وہ ایک دائیں ہاتھ کے اوپننگ بلے باز تھے جنہوں نے 1954-55ء میں سڈنی میں ایم سی سی کے خلاف نیو ساؤتھ ویلز کے لیے 155 رنز بنائے۔ فرسٹ کلاس میچ میں بڑی حد تک اس اننگز کے زور اور صرف چار فرسٹ کلاس میچوں کے بعد، وہ سڈنی ٹیسٹ میں منتخب ہوئے جو 25 فروری 1955ء کو شروع ہوا، جس کا آغاز انہوں نے کولن میکڈونلڈ (کرکٹر) کے ساتھ کیا۔ انہوں نے صرف 18 اور 3 بنائے، لیکن سلیکٹرز کو اتنا متاثر کرنے میں کامیاب رہے کہ انہیں کچھ ہفتوں بعد ویسٹ انڈیز کے دورے کے لیے بھی منتخب کر لیا گیا۔ اگرچہ انہوں نے بارباڈوس کے خلاف 122 رنز بنائے، لیکن واٹسن ٹیسٹ میں ویسٹ انڈیز کے خلاف فارم تلاش کرنے میں ناکام رہے انہوں نے 27، 6، 22 ناٹ آؤٹ، 30 اور 0 رنز بنائے جس کی وجہ سے چوتھے ٹیسٹ کے بعد ڈراپ ہو گئے۔ انہوں نے 1956-57ء کے ڈومیسٹک سیزن میں نیو ساؤتھ ویلز کے لیے 44.26 کی اوسط سے 664 رنز بنائے۔ سیزن میں اس کا سب سے زیادہ اسکور، 206، نمبر پانچ پر، پرتھ میں ویسٹرن آسٹریلیا کے خلاف ایک اننگز میں فتح، اور سڈنی میں کوئنز لینڈ کے خلاف دوبارہ بیٹنگ کا آغاز، 50 اور 198 شامل تھے۔ اس طرح وہ اس آسٹریلیا کی ٹیم کے لیے منتخب ہو گئے جس نے سیزن کے اختتام پر نیوزی لینڈ کا دورہ کیا، لیکن چار فرسٹ کلاس میچوں میں صرف 23 رنز ہی بنائے جس پر ان کو 1957-58ء میں جنوبی افریقہ کے دورے پر انتخاب کے لیے نظر انداز کر دیا گیا۔ اگلے چار سیزن میں 14 میچوں میں، اس نے 25.00 پر صرف 450 رنز بنائے، اور وہ 1960-61ء کے سیزن کے بعد ریٹائر ہو گئے۔

وفات
ولیم جیمز واٹسن 29 دسمبر 2018ء کو نیو ساؤتھ ویلز کے مقام پر 87 سال اور 332 دن کی عمر میں زندگی کا میچ ہار گئے۔

مزید دیکھیے
 کرکٹ
 ٹیسٹ کرکٹ
 آسٹریلیا قومی کرکٹ ٹیم
 آسٹریلیا کے ٹیسٹ کرکٹ کھلاڑیوں کی فہرست

حوالہ جات

نیو ساؤتھ ویلز کے کرکٹر
آسٹریلیا ٹیسٹ کرکٹ کھلاڑی
آسٹریلیا کے کرکٹ کھلاڑی
2018ء کی وفیات
Short description is different from Wikidata